CELEX: 32008R0463
Language: lt
Date: 2008-05-28 00:00:00
Title: 2008 m. gegužės 28 d. Komisijos reglamentas (EB) Nr. 463/2008, kuriuo pataisomas reglamentas (EB) Nr. 1484/95 dėl tipinių kainų paukštienos bei kiaušinių sektoriuose bei dėl tipinių kiaušinių albumino kainų, iš dalies pakeistų Reglamentu (EB) Nr. 346/2008

29.5.2008   
            
            
               LT
            
            
               Europos Sąjungos oficialusis leidinys
            
            
               L 139/5
            
         
      KOMISIJOS REGLAMENTAS (EB) Nr. 463/2008
   2008 m. gegužės 28 d.
   kuriuo pataisomas reglamentas (EB) Nr. 1484/95 dėl tipinių kainų paukštienos bei kiaušinių sektoriuose bei dėl tipinių kiaušinių albumino kainų, iš dalies pakeistų Reglamentu (EB) Nr. 346/2008
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1975 m. spalio 29 d. Tarybos reglamentą (EEB) Nr. 2771/75 dėl bendro kiaušinių rinkos organizavimo (1), ypač į jo 5 straipsnio 4 dalį,
   atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo (2), ypač į jo 5 straipsnio 4 dalį,
   atsižvelgdama į 1975 m. spalio 29 d. Tarybos Reglamentą (EEB) Nr. 2783/75 dėl bendros prekybos ovalbuminu ir laktalbuminu sistemos, ypač į jo 3 straipsnio 4 dalį (3),
   kadangi:
   
               (1)
            
            
               Patikrinus nustatyta, kad Komisijos reglamento (EB) Nr. 346/2008 (4), kuriuo iš dalies keičiamos tipinės kainos paukštienos ir kiaušinių sektoriuose bei ovalbumino kainos, nustatytos 1995 m. birželio 28 d. Komisijos reglamentu (EB) Nr. 1484/95, nustatančiu išsamias papildomų importo muitų sistemos taikymo taisykles ir papildomus importo muitus paukštienos ir kiaušinių sektoriams bei kiaušinių albuminui (5), priede padaryta klaida. Todėl tą klaidą reikėtų pataisyti.
            
         
               (2)
            
            
               Kadangi klaidų ištaisyme nustatytos tipinės kainos ir garantijos importuotojams yra palankios, reikėtų numatyti, kad šis reglamentas būtų taikomas nuo Reglamento (EB) Nr. 346/2008 taikymo datos. Dėl produktų kodų: reikėtų numatyti, kad būtų sugrąžintos permokos remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (6), 236 straipsniu ir remiantis susijusiomis įgyvendinimo nuostatomis, numatytomis Komisijos reglamente (EEB) Nr. 2454/93 (7).
            
         
               (3)
            
            
               Todėl reikėtų pataisyti Reglamentu (EB) Nr. 346/2008 iš dalies pakeistą Reglamentą (EB) Nr. 1484/95.
            
         
               (4)
            
            
               Šiame reglamente numatytos priemonės atitinka Paukštienos ir kiaušinių vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Tam tikriems Reglamento (EB) Nr. 1484/95 I priede, iš dalies pakeistame Reglamento (EB) Nr. 346/2008 priedu, išvardytiems produktams taikomos tipinės kainos ir garantijos pataisomos šio reglamento priede.
   2 straipsnis
   Kai tipinės kainos ir garantijos, nustatytos šiuo reglamentu, importuotojams yra palankesnės už nustatytąsias Reglamento (EB) Nr. 346/2008 priede, suinteresuotajam asmeniui prašant muitinės įstaiga, kurioje buvo atlikta operacija, iš dalies grąžina muito permoką už per ištaisytų reglamentų taikymo laikotarpį importuotus ir į laisvą apyvartą išleistus atitinkamų trečiųjų šalių kilmės produktus. Prašymai grąžinti dalį muitų turi būti pateikti ne vėliau kaip paskutinę trečio mėnesio nuo šio reglamento įsigaliojimo dieną kartu su tų importuotų prekių išleidimo į laisvą apyvartą deklaracija.
   3 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2008 m. balandžio 18 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. gegužės 28 d.
      
         
            Komisijos vardu
         
         Jean-Luc DEMARTY
         
         
            Žemės ūkio ir kaimo plėtros generalinis direktorius
         
      
   
   
      (1)  OL L 282, 1975 11 1, p. 49. Reglamentas su paskutiniais pakeitimais, padarytais Reglamentu (EB) Nr. 679/2006 (OL L 119, 2006 5 4, p. 1). Nuo 2008 m. liepos 1 d. Reglamentas (EEB) Nr. 2771/75 bus pakeistas Reglamentu (EB) Nr. 1234/2007 (OL L 299, 2007 11 16, p. 1).
   
      (2)  OL L 282, 1975 11 1, p. 77. Reglamentas su paskutiniais pakeitimais, padarytais Reglamentu (EB) Nr. 679/2006 (OL L 119, 2006 5 4, p. 1). Nuo 2008 m. liepos 1 d. Reglamentas (EEB) Nr. 2777/75 bus pakeistas Reglamentu (EB) Nr. 1234/2007 (OL L 299, 2007 11 16, p. 1).
   
      (3)  OL L 282, 1975 11 1, p. 104. Reglamentas su paskutiniais pakeitimais, padarytais Reglamentu (EB) Nr. 2916/95 (OL L 305, 1995 12 19, p. 49).
   
      (4)  OL L 108, 2008 4 18, p. 18.
   
      (5)  OL L 145, 1995 6 29, p. 47. Reglamentas su paskutiniais pakeitimais, padarytais Reglamentu (EB) Nr. 448/2008 (OL L 134, 2008 5 23, p. 15).
   
      (6)  OL L 302, 1992 10 19, p. 1. Reglamentas su paskutiniais pakeitimais, padarytais Tarybos reglamentu (EB) Nr. 1791/2006 (OL L 363, 2006 12 20, p. 1).
   
      (7)  OL L 253, 1993 10 11, p. 1. Reglamentas su paskutiniais pakeitimais, padarytas Reglamentu (EB) Nr. 214/2007 (OL L 62, 2007 3 1, p. 6).
   
      PRIEDAS
      KN kodu 0207 14 10 žymimų produktų, kurių kilmės kodas – 01, tipinė kaina pakeičiama taip:
      
         
                     „KN kodas
                  
                  
                     Prekių pavadinimas
                  
                  
                     Tipinė kaina
                     (EUR/100 kg)
                  
                  
                     Garantija, paminėta 3 straipsnio 3 dalyje
                     (EUR/100 kg)
                  
                  
                     Kilmė (1)
                     
                  
               
                     0207 14 10
                  
                  
                     Iškaulinėti gaidžių ar vištų gabalai, užšaldyti
                  
                  
                     220,0
                  
                  
                     24
                  
                  
                     01
                  
               
      
         (1)  Importo kilmė:
      
                  01
               
               
                  Brazilija
               
            
                  02
               
               
                  Argentina
               
            
                  03
               
               
                  Čilė“